Прадстаўляць Беларусь можна па-рознаму: праз адметныя вырабы, тавары, праз мастацтва, але найлепш пра краіну расказваюць людзі. Думаецца, асоба Францыска Скарыны — Чалавека Свету, які зрабіў вялікі ўнёсак у развіццё еўрапейскай культуры, абяднаў сваёй працай многія гарады і краіны, — і сёння зяўляецца найлепшым дыпламатам. Таму невыпадкова ў плане святкавання 500-годдзя беларускага кнігавыдання, якое мы шырока адзначаем сёлета, так многа міжнародных праектаў. Пра Скарыну будуць расказваць нашы суайчыннікі, праводзячы Дні беларускай культуры ў розных краінах. На яго ж звернуць увагу госці іншых дзяржаў, якія завітаюць да нас на канферэнцыі, выстаўкі, сімпозіумы.